28 MORGUNBLAÐIÐ , SUNNUDAGUR 25. JANÚAR 1981 Leikfélag Reykjavíkur frumsýnir Ótemjuna : Leikfélag Reykjavikur f rumsýnir i kvöld , sunnudags - kvdld . hinn vinsæla gamanleik Shakespeares The Taming of the Shrew í islenzkum bún - ingi . Verkið hefur hlotið heitið ótemjan eða Snegla tamin . býð - andi er Helgi Hálfdanarson og leikmynd er eftir Steinþór Sigurðsson , en búninga gerði Una Collins frá Bretlandi . Tón - list við sýninguna er eftir Egg - ert Þorleifsson sem jafnframt flytur hana ásamt leikurunum . Með verkinu er fluttur forleikur og eftirleikur sem Böðvar Guð - mundsson hefur samið og fært í texta eftir hugmyndum leik - stjóra , sem er Þórhildur Þorleifs - dóttir , en verkið að öðru leyti i upprunalegri mynd . Morgunblaðsmenn litu inn á æfingu á Ótemjunni í vikunni , þar sem leikarar , leikstjóri og aðrir aðstandendur sýningarinnar voru að leggja síðustu hönd á verkið , ef svo má að orði komast . Og leik - stjórinn , Þórhildur Þorleifsdóttir , lét sér þá ekki muna um að skvera sér upp á sviðið og fylla skarð sem flensa hafði höggvið í það skiptið , en einn og einn leikari hefur orðið flensunni að bráð upp á síðkastið . Leikfélagsmenn gerðu sér vonir um að þegar að frumsýningu kæmi yrðu allir leikararnir stál - slegnir , því hópurinn hefði tekið út sinn skammt af flensunni sem herjað hefur á borgarbúa að undanförnu . Leikritið gerist á Italíu og segir frá hinum auðuga aðalsmanni Baptista í Padúu . Baptista á tvær dætur . Sú yngri , Bjanka , er afar eftirsótt ; hin , Katrín , er fræg fyrir skapofsa og erfiða lund enda hafa engir karlmenn biðlað til hennar . Baptista hefur ákveðið , að Bjanka , sem á sér marga vonbiðla , fái ekki að giftast fyrr en Katrín hafi eignast mann . Ævintýramaður frá Verónu , Petrútsíó að nafni , tekur að sér að biðla til Katrínar fyrir áeggjan vinar síns , Hortens - íó , sem leggur ást á Bjönku . Petrútsíó ákveður þó að kvænast Katrínu ekki sízt vegna heiman - mundarins , og sýnir leikritið við - ureign hans við hana og hvernig honum tekst að beygja hana til hlýðni og undirgefni . Petrútsíó kvænist semsé Katr - ínu og tekur hana með sér til sveitaseturs síns , þar sem hann varnar henni bæði svefns og matar og sveigir hana þannig til hlýðni við sig . Á meðan hefur einn vonbiðla Bjönku , Lúsentsió , dulbúist eins og flestir biðlar hennar og skotið keppinautum sínum , Gremíó og Hortensíó , ref fyrir rass og náð ástum Bjönku í gervi læriföður hennar . Þau gifta sig síðan . Hort - ensíó gerir sér að góðu að giftast auðugri ekkju . Hinir þrír ný - kvæntu eiginmenn veðja um , hver eiginkvenna þeirra sé hlýðnust og manni sínum undirgefnust . Petr - útsíó vinnur veðmálið . Fjölmenn sýning Það eru þau Lilja Guðrún Þor - valdsdóttir og Þorsteinn Gunnars - son sem leika Katrínu og Petrúts - íó , höfuðpersónur verksins . Jón Sigurbjörnsson leikur Baptistu föður Katrínar og Bjönku , sem Lilja Þórisdóttir leikur . Aðrir helztu leikendur eru Ragnheiður Steindórsdóttir , Hanna María Karlsdóttir , Margrét Helga Jó - hannsdóttir , Sigríður Hagalín , Sigurður Karlsson , Jón Hjartar - son , Karl Guðmundsson , Guð - mundur Pálsson , Kjartan Ragn - arsson , Harald G. Haraldsson og Eggert Þorleifsson . Að sögn Þór - hildar leikstjóra taka 15 manns þátt í sýningunni , svo til allt fastalið Iðnó . „ Þetta er stór og mikil sýning , mjög fjölmenn . Við höfum verið að æfa verkið frá því í nóvember , og allt gengið samkvæmt áætlun , er mér næst að segja , þótt flensa Ótemjan Katrin ( Lilja Guðrún Þorvaldsdóttir ) og vonbiðill hennar , Petrútsió ( Þorsteinn Gunnarsson ) . SHAKESPEARE gerir grín að sambúð kynjanna hafi herjað á leikarana , einn af öðrum , " sagði Þórhildur . Hún lagði áherzlu á að hér væri um viðamikla og litríka sýningu , og að þetta væri í fyrsta sinn sem verkið væri flutt í atvinnuleikhúsi á ísland . Hún sagði að Ótemjan væri líklega eitt vinsælasta leikrit sem um getur , það væri sífellt í sýningu einhvers staðar í heimin - um , uppsetningar á verkinu skiptu áreiðanlega þúsundum . Innlegg Shakespeares í jafnréttisumræðu ? „ Verkið fjallar á gamansaman hátt um sambúð kynjanna , efnið er nokkuð umsnúið nú á t.ímum jafnréttis . Umræður hafa átt sér stað á dögum Shakespeare um þetta efni , og hefur hann dregið upp ýkta mynd af sambúð kynj - anna , enda er verkið fyrst og fremst „ kómedía " . Við reynum að gera okkar bezta til að koma efninu til skila og færa það nær okkar tíma , þótt fjórar aldir séu siðan það var samið . Það er gaman að gera grín að okkur sjálfum og að því sem okkur sjálfum er heilagt , " sagði Þórhildur , og bætti við að eflaust hefðu margir gaman að að skoða efni leiksins í ljósi jafnréttisumræðu síðustu ára . Margbrotin leikmynd Eins og áður segir , er Eggert Þorleifsson höfundur og útsetjari tónlistarinnar í sýningunni . Þetta er í fyrsta skipti sem Eggert tekur að sér að semja tónlist fyrir sýningu hjá Leikfélagi Reykjavík - ur , en hann hefur í vetur leikið og sungið í söngleiknum Gretti hjá félaginu . Eggert hefur leikið í ýmsum leiksýningum Alþýðuleik - hússins . Hann hefur að baki margra ára tónlistarnám , spilaði um skeið í Sinfóníuhljómsveit íslands og söng með sönghópnum Þokkabót . I leikmyndinni , sem er marg - brötin , felast margar andstæður . Bregður þar fyrir myndum , sem sóttar eru í hundruð ára gamlar frummyndir frá ítalíu en inn á milli bregður fyrir Dómkirkjunni í Brúðkaupsdagurinn . Fyrir miðri mynd eru þau hjón Petrútsló og Katrin ( Þorsteinn Gunnarsson og Lilja Guðrún Þorvaldsdóttir ) . Aðrir á myndinni ( f.v. ) eru ; Jón Sigurbjörnsson ( Baptista ) . Jón Hjartarson ( Grúmió þjónn Petrútsió ) Karl Guðmundsson ( Bíondelló þjónn Lúsentsiós ) , Sigurður Karlsson ( Tranió ) þjónn Lúsentslós ) , Hanna M. Karlsdóttir ( Hortensió ) , Kjartan Ragnarsson ( Kúrtis þjónn hjá Petrútsíó ) , Eggert Þorleifsson ( Skyrtusali og þjónn Petrútsíós ) , Harald G. Haralds ( Skraddari og þjónn Petrútsíós ) Lilja Þórisdóttir ( Bjanka ) og Ragnheiður Steindórsdóttir ( Lúsentsio aðalsmaður frá Pisu ) .